Eteenpäin lehdelle
Vuosi sitten syntyi meille
 Lapsi pieni voimaton.
 Myrskyisellä syksy-yöllä
 Näki elon ensihetkensä.

 Idän hyisen hallan viiman
 Harteiltamme vapauden laine löi,
 Huuhtoi silmistämme saastan, sumun
 Keskellemme valon säteen toi.

 Varttui, kasvoi pienokainen,
 Hellien kun hoivattiin,
 Vaikka usein viimat talven,
 Uuvuttaa sen kasvun tahtoivat.

 Kasva, vartu voimakkaaksi
 Eespäin rientäin uljaasti!
 Ohjaa, johda totuutehen,
 Harhateillä hapuilevat ihmiset!

 Totuuden ja oikeuden tietä viittaa!
 Näytä sorretuille valon tie!
 Näytä, että ylimielisyyden aate
 Vapauden lipun korkealle vie!

Kotkassa 9. XI. 06.

Mimmi.

Lähde: Eteenpäin 13.11.1906.

Anonyymi
Runot
Eteenpäin
1906